ITD ออกหุ้นกู้ระยะสั้นวงเงินไม่เกิน 2 พันลบ. ขาย 15 ส.ค.60-14 ส.ค.61
ITD ออกหุ้นกู้ระยะสั้นอายุไม่เกิน 270 วัน วงเงินไม่เกิน 2 พันลบ.เสนอขายรายใหญ่ 15 ส.ค.60-14 ส.ค.61 โดยมีธนาคารกรุงไทย ธนาคารไทยพาณิชย์ บล.เอเชียพลัส และ บล.ทรีนิตี้ เป็นผู้จัดจำหน่ายหุ้นกู้
2 ส.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อเสนอขายหุ้นกู้ของบริษัท ครั้งที่ 1/2560 เป็นหุ้นกู้ระยะสั้น อายุไม่เกิน 270 วัน มูลค่าคงค้างรววมทั้งสิ้นไม่เกิน 2,000 ล้านบาท โดยหากไถ่ถอนหรือชำระคืนหุ้นกู้แล้วสามารถออกหุ้นกู้ทดแทนเพิ่มเติมอีกได้ภายใต้เงื่อนไขและวงเงิน (Revolving) ตามที่กำหนด
โดยหุ้นกู้ระยะสั้นดังกล่าวกำหนดอัตราดอกเบี้ยตามอัตราตลาด ณ ช่วงเวลาที่เสนอขาย โดยจะเสนอขายให้แก่ผู้ลงทุนสถาบันและ/หรือผู้ลงทุนรายใหญ่ ในช่วงเวลาเสนอขายตั้งแต่วันที่ 15 ส.ค.60-14 ส.ค.61 มีผู้จัดจำหน่ายหุ้นกู้ ได้แก่ ธนาคารกรุงไทย ธนาคารไทยพาณิชย์ บล.เอเชียพลัส และ บล.ทรีนิตี้
ทั้งนี้ บริษัท ทริสเรทติ้ง (ประเทศไทย) จำกัด จัดอันดับความน่าเชื่อถือของผู้ออกหุ้นกู้อยู่ที่ BBB- แนวโน้ม “คงที่” เมื่อวันที่ 28 ต.ค.59